Foto | ActiveWatch

„Act jurnalistic iresponsabil”, așa cataloghează organizația ActiveWatch știrea falsă dată de Digi24, aseară, dar reactificată ulterior.

Publicitate

Postul de știri a dat „pe surse” informația potrivit căreia s-ar fi înregistrat primul deces, din cauza coronavirusului, al unui medic din România.

„Digi 24 a depășit linia roșie, prin decizia de a comunica, „pe surse", creșterea numărului de persoane decedate, inclusiv cu precizarea identității presupusei victime”, subliniază ActiveWatch într-o poziție publicată în această dimineață.

Informația dată de Digi24 a fost infirmată, la aproximativ o oră, de secretarul de stat Raed Arafat, după cum menționează organizația.

Aceștia vin și cu un apel către instituțiile de presă:

„Facem un apel către mass-media și sursele acestora să fie cât se poate de precaute în furnizarea și difuzarea de informații care induc în eroare publicul și care pot avea un impact emoțional puternic asupra comunității”, puntează sursa citată.

Apoi, continuă:

„Acest act jurnalistic iresponsabil ne confirmă, o dată în plus, că informațiile privind evoluția COVID-19, cu accent pe starea de sănătate a persoanelor afectate, trebuie comunicate numai după o verificare temeinică și numai după confirmarea acestora din surse oficiale.”

Comunicatul celor de la ActiveWatch

Raul Bambu

raul.bambupaginademedia.ro